
  ΔΗΜΟΣ ΝΑΥΠΛΙΕΩΝ
ΑΥΤΟΤΕΛΕΣ ΓΡΑΦΕΙΟ ΕΠΙΚΟΙΝΩΝΙΑΣ και ΔΗΜΟΣΙΩΝ ΣΧΕΣΕΩΝ

28 Αυγούστου 2026

ΔΕΛΤΙΟ ΤΥΠΟΥ 
ΑΝΑΚΟΙΝΩΣΗ – ΚΡΑΤΗΣΗ ΘΕΣΕΩΝ
Για την παρακολούθηση του Θεατρικού Αναλογίου «Η Μάτση Χατζηλαζάρου και ο Ανδρέας Εμπειρίκος στο Δίχτυ του Αναπλιού» του Χρήστου Δανιήλ, που θα πραγματοποιηθεί την Παρασκευή 4 Σεπτεμβρίου 2026, στις 20:30, στο Μπούρτζι, θα πραγματοποιούνται κρατήσεις θέσεων μέσω email.
Θα θέλαμε να σας ενημερώσουμε ότι, σε συνέχεια της αρχικής πρόθεσης για είσοδο με σειρά προτεραιότητας βάσει της ώρας άφιξης, αποφασίστηκε η διαδικασία να τροποποιηθεί και να πραγματοποιείται κράτηση θέσης εκ των προτέρων, με στόχο την καλύτερη εξυπηρέτηση του κοινού και την αποφυγή αναμονής και ενδεχόμενης ταλαιπωρίας κατά την προσέλευση.
Οι κρατήσεις θα πραγματοποιούνται από τη Δευτέρα 31/08/2026 έως και την Πέμπτη 03/09/2026 και μέχρι εξαντλήσεως των διαθέσιμων θέσεων.
Η αλλαγή αυτή κρίθηκε απαραίτητη λόγω του μεγάλου ενδιαφέροντος του κοινού, σε συνδυασμό με τον περιορισμένο αριθμό θέσεων, ο οποίος προκύπτει από τον περιορισμό στην παραχώρηση θέσεων από τους αρμόδιους φορείς.
Για την κράτηση θέσης, παρακαλούμε να αποστείλετε email στο akronafpliafest@gmail.com, αναγράφοντας:
· Ονοματεπώνυμο
· Αριθμό ατόμων (μέχρι 2)
· Τηλέφωνο επικοινωνίας
Η κράτηση θα θεωρείται ολοκληρωμένη μόνο μετά την επιβεβαίωσή της μέσω email και κατοχυρώνεται με την προσέλευση στην προκυμαία έως τις 19:15. Επισημαίνεται ότι για τη μεταφορά με το καραβάκι προς και από το Μπούρτζι υπάρχει αντίτιμο εισιτηρίου.
Σας ευχαριστούμε θερμά για το μεγάλο ενδιαφέρον, την κατανόηση και τη συνεργασία σας και ευχόμαστε να απολαύσετε μια ξεχωριστή βραδιά στο Μπούρτζι.

